Препоръчително е да търгувате от реноминиран дилър, който работи директно с най-големите и авторитетни рафинерии.
Всяко златно кюлче трябва да притежава всички атрибути, зададени от производителя:
сериен номер;
>име на рафинерията или монетния двор;
описание на теглото и чистотата на златото;
печат на независимия оценител.
Не на последно място, то трябва да отговаря на всички физически параметри, описани на сайта на производителя.
Едно златно кюлче обикновено идва във вакуумирана защитна опаковка, в която е и сертификатът за качество. Този сертификат трябва да е издаден от производителя, а целостта на опаковката не трябва да е нарушена.
Документи от други институции, или такива, на които не се посочва серийният номер на кюлчето, не могат да служат като удостоверение за качеството, затова и ние в Tavex не издаваме такива.